ინფორმაცია 2018-2019 წლებში თელავის მუნიციპალიტეტის სასპორტო გაერთიანების მიერ გაწეული საქმიანობის შესახებ

 2018 წლის და 2019 წლის ააიპ თელავის მუნიციპალიტეტის სასპორტო გაერთიანების ბიუჯეტი შეადგენდა შესაბამისად 150 0000.00 ლ და 160 000.00 ლარს. თანხები ხმარდება მუშა-მოსამსახურეთა შრომის ანაზღაურებას, კომუნალურ გადასახადებს, სპორტსმენთა მივლინების ხარჯებს, მატერიალურ-ტექნიკური ბაზის განმტკიცებას, აღჭურვილობის შეძენას, მიმდინარე რემონტს, სხვადასხვა პირველობებსა და ტურნირებში მონაწილეთა მხარდაჭერას პროგრამით გათვალისწინებული საერთაშორისო ტურნირების ორგანიზებას და სხვა სპორტულ საქმიანობას.

 აღნიშნულ წლებში მომეცადინეთა (მოსწავლეთა) რაოდენობა სისტემატურად ჩართულობის გათვალისწინებით შეადგენდა 124 (2018წ.) და 130 (2019წ.) მოსწავლეს. არიან მომეცადინეები რომლებიც მხოლოდ სეზონურად გადიან სწავლებას და მათი რიცხვი 80 მოსწავლემდეა. სეზონის განმავლობაში მოქმედეს მოყვარულთა ჯგუფები.

 2018-19 წლებში სასპორტო გაერთიანების მიერ ჩატარებული ღონისზიებების რაოდენობა შეადგენდა: 4-ადგილობრივი, 4- ვეტერანთა ღია რესპუბლიკური, 2-რესპუბლიკური, 17- საერთაშორისო ტურნირი იუნიორებსა და მოზრდილ ქალთა და მაამკაცთა შორის, თითოეული 15.000 $ საპრიზო ფონდით.

 ადგილობრივი მასშტაბის ღონისძიებებში ყოველწლიურად მონაწილეობას იღებს 60-მდე მოსწავლე, ღია რესპუბლიკურ ტურნირებში-60 მდე და ვეტერანთა ტურნირებში - 80-მდე მონაწილე, ხოლო რაც შეეხება საერთაშორისო ტურნირებში მონაწილეთა რიცხვმა ჯამში შეადგინა 8400კაც/დღე.

 განსაკუთრებით აღსანიშნავია ტრადიციად ქცეული საერთაშორისო ტურნირები, რომელიც ხელს უწყობს ქალაქში წვრილი და საშაულო ბიზნესის განვითარებას და წმინდა საპორტული თვალსაზრისით ერთობ მომგებიანი პროექტია - იზრდება მოსწავლეთა რიცხოვნება, პროპაგანდა ეწევა ჯანსაღი ცხოვრების წესს და სხვა.

სპორტულ ორგანიზაციის პრიორიტეტებს შორის ერთ-ერთს წარმოადგენს საქართველოს ნაკრები გუნდებისთვის სპორტსმენთა მომზადება. ამ მხრივ ჩვენი ორგანიზაციის ხვედრითი წილი ასეთია: 12 და 14 წლების ასაკის 3 მოზარდი ნაკრების წევრია, ხოლო 2 მოსწავლე წევრობის კანდიდატი. 2018-19 წლებში ორგანიზაციის 40 მოსწავლე მონაწილეობდა 15 ღონისძიებებში (რესპუბლიკური ტურნირები და საერთაშორისო ტურნირები) მოპოვებულია ჯამში 22 საპრიზო ადგილი.

თელავის ჩოგბურთის კორტები ქვეყანაში ითვლება ერთ-ერთ საუკეთესო ბაზად, როგორც ეროვნული, ასევე საერთაშორისო ფედერაციების შეფასებებით და მნიშვნელოვანია არსებულის შენარჩუნება და განმტკიცება. ერთერთ პრობლემას წარმოადგენს ჰარდის ტიპის 2 მოედნის მდგომარეობა. აღნიშნული მოედნები 14 წლის წინ მოწყობილს წარმოადგენს, რომლის საექსპლუატაციო ვადა 3-4 წელია და რამდენადაც საფარის შეცვლა დიდ თანხებთანაა დაკავშირებული, ჯერჯერობით ვერ ხერხდება მისი გადაჭრა. ასევე პრობლემაა დახურული კორტის არარსებობა, რომ წლიური საწვრთნელი პროცესი უწყვეტ რეჟიმში მიმდინარეობდეს.